sagorsarker/bangla-wikipedia huggingface dataset:
শুভাশিস রায়

শুভাশিস রায় (জন্ম: ২৯ নভেম্বর, ১৯৮৮) একজন বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া ক্রিকেটে বাংলাদেশ ক্রিকেট বোর্ড একাডেমি, রংপুর বিভাগ ও সিলেট সুপার স্টার্সের পক্ষে খেলছেন। বাংলাদেশ প্রিমিয়ার লিগে সিলেট বিভাগের প্রতিনিধিত্ব করছেন। ‘শুভ’ ডাকনামে পরিচিত শুভাশিস রায় মূলতঃ বোলার। ডানহাতে মিডিয়াম বোলিংয়ের পাশাপাশি ডানহাতে ব্যাটিং করে থাকেন।
বিখ্যাত অস্ট্রেলীয় ফাস্ট বোলার গ্লেন ম্যাকগ্রা’র বোলিং ভঙ্গীমা ও নিখুঁত লেন্থের সাথে তার বোলিংয়ের বেশ মিল রয়েছে ও তাকে আদর্শ মানেন শুভাশিস। ১৮ বছর বয়সে ২০০৬-০৭ মৌসুমে ঢাকা লিগে ক্রিকেট কোচিং স্কুলের পক্ষে অভিষেক ঘটে। শুরুতে তার বোলিং নিয়ে যথেষ্ট বেগ পেতে হয়। পপিং ক্রিজে এসে বল ছোড়ার মূহুর্তে গতি কমে যেতো। কোচ সারওয়ার ইমরান ও সাইফুল ইসলামের সহায়তায় তার এ সমস্যা দূরীভূত হয়।
১০ নভেম্বর, ২০০৭ তারিখে সিলেট বিভাগের পক্ষে প্রথম-শ্রেণীর ক্রিকেটে অভিষিক্ত হন ও বরিশাল বিভাগের বিরুদ্ধে খেলেন। এ খেলায় তিনি ৭ উইকেট দখল করে সকলের নজর কাড়েন। একই মাসের ১৪ তারিখে একই দলের বিপক্ষে লিস্ট এ ক্রিকেটে অভিষেক ঘটে তার।
২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ বিশ্বকাপে বাংলাদেশের পক্ষে খেলার জন্য মনোনীত হন। বাংলাদেশ অনূর্ধ্ব-১৯ দলের সদস্য থাকাকালে স্বদেশে শ্রীলঙ্কার বিপক্ষে খেলেন। ফতুল্লায় অনুষ্ঠিত খেলায় পাঁচ-উইকেট দখল করে বাংলাদেশকে সিরিজ জয়ে সবিশেষ ভূমিকা রাখেন।
২০০৮-০৯ মৌসুমে প্রথম-শ্রেণীর ক্রিকেটে ২১ উইকেট পান। তন্মধ্যে দুইবার পাঁচ-উইকেট দখল করেছিলেন তিনি। ২০১৪-১৫ মৌসুমে ঢাকা প্রিমিয়ার লিগের লিস্ট এ ক্রিকেটে ২১ উইকেট নেন। পরের মৌসুমেও ১৮ উইকেট নেন যা তার বাংলাদেশ ক্রিকেট দলে অন্তর্ভুক্তির প্রবল দাবীদার হয়ে উঠে।
ঘরোয়া ক্রিকেট দূর্দান্ত সাফল্য পেলেও সমসাময়িক অন্যান্যদের তুলনায় তাকে বেশ দেরীতে জাতীয় দলে অন্তর্ভুক্ত হতে হয়। অক্টোবর, ২০১৬ সালে সফরকারী ইংল্যান্ডের বিপক্ষে দ্বিতীয় টেস্টের জন্য সাব্বির রহমান ও শফিউল ইসলামকে বিশ্রামে পাঠিয়ে মোসাদ্দেক হোসেন-সহ তাকে বাংলাদেশ দলে নেয়া হয়। কিন্তু কয়েকদিন পরই সাব্বির রহমান সুস্থ হয়ে যাবার কথা ঘোষণা করার প্রেক্ষিতে তার টেস্ট অভিষেক হয়নি।
নিউজিল্যান্ড সফরকে সামনে রেখে নভেম্বর, ২০১৬ সালে অস্ট্রেলিয়ায় স্থাপিত প্রশিক্ষণ শিবিরে বাংলাদেশের ২২-সদস্যবিশিষ্ট প্রাথমিক তালিকায় তিনিও অন্তর্ভুক্ত হন। ডিসেম্বর, ২০১৬ সালে নিউজিল্যান্ডের বিপক্ষে ওডিআই সিরিজে খেলার জন্য তাকেও দলে রাখা হয়। ২৬ ডিসেম্বর ক্রাইস্টচার্চে সিরিজের প্রথম ওডিআইয়ে রুবেল হোসেন, মেহেদী হাসান ও তানভীর হায়দারের সাথে তারও খেলার কথা ছিল।
অবশেষে ২৯ ডিসেম্বর, ২০১৬ তারিখে নিউজিল্যান্ডের বিপক্ষে সিরিজের ২য় একদিনের আন্তর্জাতিকে অংশগ্রহণের মাধ্যমে তার এ দীর্ঘ প্রতীক্ষার অবসান ঘটে। নেলসনের স্যাক্সটন ওভালে নুরুল ইসলাম ও তানভীর হায়দারের সাথে তার এ অভিষেক পর্বটি অবশ্য সুখকর হয়নি। বাংলাদেশ টসে জয়লাভ করে ও পরবর্তীতে ম্যান অব দ্য ম্যাচ পুরস্কারপ্রাপ্ত নিল ব্রুমের অপরাজিত ১০৯* রানের সুবাদে নিউজিল্যান্ড মাঝারি মানের ২৫১ রানের সংগ্রহ করে। তিনি নির্ধারিত ১০ ওভারে এক মেইডেন নিয়ে ৪৫ রানের বিনিময়ে মিচেল স্যান্টনারকে অধিনায়ক মাশরাফি বিন মর্তুজা’র হাতে কট দিয়ে নিজের প্রথম উইকেট তুলে নেন। এরপর ১১ নম্বরে ব্যাটিংয়ে নেমে ৯ বল খরচায় অপরাজিত ১* রান তুলেন। খেলায় বাংলাদেশ দল ৬৭ রানের ব্যবধানে পরাজিত হয় ও ৩ ওডিআইয়ে গড়া এ সিরিজে ০-২ ব্যবধানে পিছিয়ে পড়ে।
১২ জানুয়ারি, ২০১৭ তারিখে এ সফরেই তাসকিন আহমেদের সাথে তার টেস্ট অভিষেক হয়।
শিশির রায়

শিশির রায় () (১৯১২-১৯৬০) একজন ভারতীয় বামপন্থী নেতা। তিনি ভারতীয় বলশেভিক পার্টি এবং ইউনিটেড ট্রেড ইউনিয়ন কংগ্রেসের সম্পাদক ছিলেন। কলকাতা বন্দরের একজন সক্রিয় কর্মীদের মধ্যে অন্যতম। তার পিতা টাটা স্টিল এন্ড কোং এর টেকনিক্যাল অফিসার ছিলেন।
তিনি ছাত্রবস্থাতেই রাজনীতিতে যোগ দেন এবং কারাবরণও করেন। কারাগার থেকে মুক্তি পেয়ে শ্রমিক সংগঠন করেন। ১৯৩৩ সালে কলকাতা বন্দর শ্রমিক সংগঠন প্রতিষ্ঠা করেন এবং সম্পাদক মনোনীত হন। এর কিছুদিন পর তিনি বঙ্গীয় শ্রমিক সংগঠন তৈরি করেন এবং পরে তা ভারতীয় কমিউনিস্ট পার্টির সাথে যুক্ত হয়। তিনি গান্ধীবাদের বিরুদ্ধে বিভিন্ন সভা আয়োজন করেন।
রবার্ট ম্যাকএলিস

রবার্ট ম্যাকএলিস একজন গণিতবিদ এবং ক্যালিফোর্নিয়া ইনস্টিটিউট অব টেকনোলজি এর অধ্যাপক।
ম্যাকএলিস ক্যালিফোর্নিয়া ইনস্টিটিউট অব টেকনোলজি থেকে গণিতে ১৯৬৪ সালে ব্যাচেলর অব সায়েন্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ থেকে ১৯৭০ সাল পর্যন্ত জেট প্রপালশন ল্যাবরেটরীর কমিউনিকেশন সিস্টেম রিসার্চ সেকশন এর ইনফর্মেশন প্রসেসিং গ্রুপে রিসার্চ ইঞ্জিনিয়ার হিসেবে কর্মরত ছিলেন এবং ১৯৭০ থেকে ১৯৭৮ সাল পর্যন্ত সুপারভাইজর হিসেবে কর্মরত ছিলেন। তিনি ১৯৭৮ থেকে ১৯৮২ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এ গণিতের অধ্যাপক হিসেবে কর্মরত ছিলেন। ১৯৮২ সালে ক্যালিফোর্নিয়া ইনস্টিটিউট অব টেকনোলজি এর তড়িৎ প্রকৌশলের অধ্যাপক হিসেবে যোগদান করেন। তিনি ২০০৯ সালে আইইইই আলেক্সান্ডার গ্রাহাম বেল মেডেল লাভ করেন।
থনবুরি জেলা

থনবুড়ি (; ) হল ৫০ টি জেলার মধ্যে অন্যতম একটি জেলা যেটি ব্যংককে অবস্থিত। চাও পায়া নদীর পশ্চিম তীরে, এটি থন বুড়ি প্রদেশের অংশ ছিল। এর প্রতিবেশী জেলাগুলো হল (উত্তর থেকে ঘড়ির কাটা অনুসারে) ব্যংকক ইয়াই, প্রা নাখন, ক্লং সান, ব্যং খ লায়েম, রাত বুরানা, চম থং এবং ফাসি ছারোয়েম।
থনবুড়ি জেলার নাম এমফয়ি রাতছাখুর ডাকা হত। কারণ এর কাছেই একই নামে আরেকটি স্থান ছিল। পরে এটি এমফয়ি ব্যাংক ইয়ি রুইয়া নামে নামকরিত হয় এবং সবশেষে এটি থনবুড়ি নামে নামকরিত হয় ১৭ এপ্রিল, ১৯৩৯ সালে। এই জেলাটি থনবুড়ি প্রদেশের অন্তর্গত।
জেমস লী ম্যাসি

জেমস লী ম্যাসি একজন ইনফর্মেশন থিওরিস্ট এবং ক্রিপ্টোগ্রাফার। তিনি ইটিএইচ জুরিখ এর ইমেরিটাস অধ্যাপক।
ম্যাসি ১৯৩৪ সালের ১১ ফেব্রুয়ারি ওহিওতে জন্মগ্রহণ করেন। তিনি নটর ডেম বিশ্ববিদ্যালয় থেকে তড়িৎ প্রকৌশলে ১৯৫৬ সালে ব্যাচেলর অব সায়েন্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৬০ সালে মাস্টার্স এবং ১৯৬২ সালে পিএইচডি ডিগ্রি অর্জন করেন। তিনি ১৯৬২ সালে নটর ডেম বিশ্ববিদ্যালয়ে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭৭ সাল পর্যন্ত এখানে কর্মরত ছিলেন।
ইমি খান

ইমি খান (Urdu: ايمی خان), হলেন একজন একাধারে গায়ক, পরিচালক, প্রজেযোক এবং অভিনেতা। তিনি ১৯৯৭ সালের ১ মার্চ জন্মগ্রহণ করেন। তিনি ছোটবেলা থেকেই গান গাইতেন। স্কুলজীবনে এবং কলেজজীবনে বহুবার তিনি গান গেয়েছেন এবং সুনাম অর্জন করেছেন। তিনি ভারতীয় গানের ইন্ড্রাস্ট্রিতে ২০১৬ সালে স্বল্প সময়ের জন্য সুনাম অর্জন করেন। খান তার প্রথম গান "জানিয়া" দিয়ে প্রচুর বাজিমাত করেন। তার ভক্তের সংখ্যা বাড়তে থাকে। এরপর পুরোদমে তিনি গানে ঢুকে পড়েন।
ইমি খান জন্মগ্রহণ করেন মার্দানে এবং পড়াশুনা করেন ইসলামাবাদে।
সুধা রায়

সুধা রায় (১৯১৪-১৯৮৭) একজন বামপন্থী নেত্রী। তিনি ভারতীয় বলসেভিক পার্টির একজন উচ্চ স্তরের নেত্রী ছিলেন। পরে তিনি ভারতের কমিউনিস্ট পার্টিতে যোগ দেন। পশ্চিমবঙ্গের একজন বিশিষ্ট কমিউনিস্ট নেত্রী হিসাবে তিনি খ্যাত।
১৯১৪ সালে অধুনা বাংলাদেশের ফরিদপুরের কায়স্থ জমিদার বংশে তার জন্ম। তিনি শ্রমিক আন্দোলনে যোগ দেন ১৯৩০ সালে। তার দাদা শিশির রায় এর হাতধরেই তার ছাত্রাবস্থায় রাজনীতিতে প্রবেশ। দাদার সাথে সাথেই তিনিও শ্রমিক নেত্রী হিসাবে খ্যাত ছিলেন।
রেইকি

[[[[Image:Mikaousui.jpg|thumb|upright|[[মিকাও উসুই]] (১৮৬৫-১৯২৬)]]
রেইকি জাপানি বৌদ্ধ [[:en:Mikao Usui|Mikao Usui]] দ্বারা ১৯২২ সালে উদ্ভাবিত [[:en:Alternative medicine|একটি বিকল্প ঔষধ]]।
[[বিষয়শ্রেণী:ঔষধ]]
[[বিষয়শ্রেণী:অপবিজ্ঞান]]
বিন্দি খয়ের

বিন্দি খয়ের (বৈজ্ঞানিক নাম: "Elymnias malelas (Hewitson)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
বিন্দি খয়ের এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
ভারতে প্রাপ্ত বিন্দি খয়ের এর উপপ্রজাতিসমূহ হল-
লুটস বসম্যান

লাঙ্গিল এডগার বসম্যান (; জন্ম: ১৪ এপ্রিল, ১৯৭৭) কেপ প্রদেশের কিম্বার্লিতে জন্মগ্রহণকারী একজন প্রাক্তন দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। একদিনের আন্তর্জাতিক ও টুয়েন্টি২০ আন্তর্জাতিকে দক্ষিণ আফ্রিকার পক্ষে অংশ নিয়েছেন। মূলতঃ শীর্ষসারির ডানহাতি ব্যাটসম্যান হিসেবে খেলেছেন। এছাড়াও মাঝে-মধ্যে ডানহাতে মিডিয়াম পেস বোলিং করতেন লুটস বসম্যান। ঘরোয়া ক্রিকেটে ডলফিন্সের পক্ষে খেলেছেন।
কিম্বার্লিতে জন্মগ্রহণকারী বসম্যান তার দাদার সান্নিধ্যে বড় হন। ১৯৯৭-৯৮ মৌসুমের শুরুতে গ্রিকুয়াল্যান্ড ওয়েস্টের পক্ষে অভিষেক ঘটে তার। সাত নম্বরে ব্যাটিংয়ে নামেন তিনি। নাটালের বিপক্ষে ৪৫ ওভারের খেলায় বোলিংও উদ্বোধন করেন। লিস্ট এ ক্রিকেটের ঐ খেলায় তিনি কেবলমাত্র ডেল বেঙ্কেনস্টেইনের উইকেট লাভে সক্ষম হন। তিন সপ্তাহ পর প্রথম-শ্রেণীর ক্রিকেটে অভিষেক ঘটে। সুপারস্পোর্ট সিরিজের খেলায় ফ্রি স্টেটের বিপক্ষে মাঠে নামেন। খেলায় তিনি ৯৬ রান তুলেন। এছাড়াও পঞ্চম উইকেট জুটিতে পিটার বার্নার্ডের সাথে ২৪৩ রান তুলেন।
অক্টোবর, ২০০৭ সালে ইন্ডিয়ান ক্রিকেট লীগে মুম্বই ইন্ডিয়ান্সের পক্ষে চুক্তিবদ্ধ হন। কিন্তু প্রথম মৌসুমে প্রথম একাদশে ঠাঁই হয়নি তার।
২৪ ফেব্রুয়ারি, ২০০৬ তারিখে জোহানেসবার্গের নিউ ওয়ান্ডারার্স স্টেডিয়ামে টুয়েন্টি২০ আন্তর্জাতিকে অভিষেক ঘটে বসম্যানের। ক্রমবর্ধমান স্কোরিং রেট ও বলে আঘাতের মাধ্যমে সকলকে বিমোহিত করেন। জিম্বাবুয়ে সফরে পিঠে আঘাত পান। ঐ কারণে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে খেলতে পারেননি। সুস্থ হবার পর ঘরোয়া ক্রিকেটের এক খেলায় নিষেধাজ্ঞার কবলে পড়ে। স্থানীয় সংবাদপত্রে কোচ মিকি আর্থারের কারণে দল থেকে বাদ পড়ার বিষয় উল্লেখ করাই এর কারণ ছিল।
২০০৮ সালে আন্তর্জাতিক ক্রিকেট থেকে অনেকাংশেই দূরে থাকেন। কেবলমাত্র বাংলাদেশের বিপক্ষে একটিমাত্র টুয়েন্টি২০ আন্তর্জাতিকে অংশ নেয়ার সুযোগ ঘটে। ২০০৯ সালের বিশ্ব টুয়েন্টি২০ প্রতিযোগিতায় ৩০ সদস্যের প্রাথমিক তালিকায় তাকেও অন্তর্ভুক্ত করা হয়। কিন্তু চূড়ান্ত তালিকায় উত্তীর্ণ হতে পারেননি। নভেম্বর, ২০০৯ সালে ইংল্যান্ডের বিপক্ষে টি২০ সিরিজে পুনরায় স্বমূর্তি ধারণ করেন। টুয়েন্টি২০ আন্তর্জাতিকের প্রথম খেলায় ৩১ বলে ৫৮ রান তুলেন। টুয়েন্টি২০ আন্তর্জাতিকের দ্বিতীয় সেঞ্চুরি থেকে অল্পের জন্য হাতছাড়া হয়ে যায় তার। ৪৫ বলে ৯৪ রানের ঐ ইনিংসে নয় ছক্কার মার ছিল। সেঞ্চুরিয়নে সফরকারী ইংল্যান্ডের বিপক্ষে গ্রেইম স্মিথের সাথে ১৭০ রানের উদ্বোধনী জুটি বিশ্বরেকর্ড গড়ে। এরফলে দক্ষিণ আফ্রিকা পর্বতসম ২৪১/৬ রান সংগ্রহ করে জয় নিশ্চিত করে। ২০১০ সালে ক্যারিবীয় দ্বীপপুঞ্জে অনুষ্ঠিত বিশ্ব টুয়েন্টি২০ প্রতিযোগিতায় বসম্যানের খেলার সুযোগ ঘটে। কিন্তু দুই ইনিংসে তিনি মাত্র আট রান তুলতে সক্ষম হন।
অ্যালুমিনিয়াম অক্সাইড

অ্যালুমিনিয়াম অক্সাইড একটি অজৈব রাসায়নিক যৌগ যা অ্যালুমিনিয়াম এবং অক্সিজেনের সমন্বয়ে গঠিত। এর রাসায়নিক সংকেত । এটি সাধারণত ‘অ্যালুমিনা’ নামে পরিচিত হলেও "অ্যালোক্সাইড", "অ্যালোক্সাইট" বা "অ্যালানডাম" সহ এর বেশ কিছু নাম রয়েছে।
প্রাকৃতিতে সাধারণভাবে অ্যালুমিনিয়াম অক্সাইডের যে স্ফটিক পাওয়া যায় তাকে কোরান্ডাম বলে।
ফ্রান্সো হারিরি স্টেডিয়াম

ফ্রান্সো হারিরি স্টেডিয়াম  ইরাকে অবস্থিত একটি বহুমুখী স্টেডিয়াম যেখানে বিভিন্ন ধরনের খেলার সুব্যাবস্থা আছে। যেমনঃ ফুটবল, অ্যাথলেটিক ইত্যাদি। তবে বর্তমানে এই স্টেডিয়ামে ফুটবল বেশি খেলা হয়। প্রায় ২৮ হাজার দর্শক এখানে বসে খেলা দেখতে পারেন।  দর্শক ধারনক্ষমতার ভিত্তিতে ফ্রান্সো হারিরি স্টেডিয়াম সমগ্র ইরাকের মধ্যে তৃতীয় স্থানে আছে।
ফ্রান্সো হারিরি স্টেডিয়াম  ইরাকের এরবিল শহরে অবস্থিত
শহীদ ফ্রান্সো হারিরিকে সম্মান দেখানোর জন্য এরবিল স্টেডিয়ামের নাম পরিবর্তন করে ফ্রান্সো হারিরি স্টেডিয়াম করা হয়।
১৯৫৬ সালে স্টেডিয়ামটি তৈরি করা হয়। পুর্বে সেখানে একটি পুরাতন বিমানঘাটি ছিলো। এরপর ১৯৯২ সালে স্টেডিয়ামের কাঠামগত উন্নয়ন কার্যক্রম শুরু করা হয় এবং নতুন ভাবে স্টেডিয়ামটি সাজানো হয়। ওল্ড ব্রাশক ক্লাব (পরে নাম রাখা হয় আল-শোরতা এরবিল) এই স্টেডিয়ামকে তাদের হোম-ভেন্যু হিসেবে ব্যবহার করত। ২০০১ সাল পর্যন্ত একে এরবিল স্টেডিয়াম বলে ডাকা হতো। পরবর্তীতে "শহীদ ফ্রান্সো হারিরি"কে সম্মান প্রদর্শনের জন্য তার নামানুসারে এর নামকরণ করা হয়।
২০০৯ সালের জুলাই মাস থেকে ফ্রান্সো হারিরি স্টেডিয়ামটি ইরাকের জাতীয় ফুটবল দলের হোম-ভেন্যু হিসেবে ব্যবহৃত হতে থাকে।
হরীন্দ্রনাথ চট্টোপাধ্যায়

হরীন্দ্রনাথ চট্টোপাধ্যায় (২ এপ্রিল ১৮৯৮—২৩ জুন, ১৯৯০) ভারতীয় কবি, অভিনেতা ও রাজনীতিবিদ।
হরীন্দ্রনাথের পিতা অঘোরনাথ চট্টোপাধ্যায় ছিলেন ভারতের প্রথম ডি.এস.সি।তার পৈতৃক বাড়ি ছিল অধুনা বাংলাদেশ রাষ্ট্রের মুন্সীগঞ্জ জেলার লৌহজং উপজেলার কনকসার গ্রামে। জ্যেষ্ঠ ভ্রাতা কমিউনিস্ট বিপ্লবী বীরেন চট্টোপাধ্যায় এবং বোন দেশনেত্রী সরোজিনী নায়ডু। হরীন্দ্রনাথ বাল্যবিধবা কৃষ্ণা রাওকে বিয়ে করেন, পরবর্তীকালে যিনি সমাজসেবিকা কমলাদেবী চট্টোপাধ্যায় নামে খ্যাত হয়েছিলেন।
হরীন্দ্রনাথ বহুমুখী প্রতিভার অধিকারী ছিলেন। মাত্র ১০ বছর বয়েসে ক্ষুদিরামের ফাঁসির প্রেক্ষিতে ইংরেজি কবিতা 'ডাইং পেট্রিয়ট' রচনা করেন। উচ্চশিক্ষার জন্যে কেমব্রিজ বিশ্ববিদ্যালয়ে যান, সেসময় কেম্ব্রিজে নিয়ম ছিল বিশ্ববিদ্যালয়ের ডিগ্রি না থাকলেও মেধা প্রমাণিত হলে ডক্টরেট ডিগ্রির গবেষণার অনুমতি দেওয়া হবে। প্রতিভাবান হরীন্দ্রনাথ তার 'ফিস্ট অফ ইয়ুথ' কাব্যগ্রন্থের জন্যে গবেষণার সুযোগ পান।
গান্ধীজির অসহযোগ আন্দোলনের ডাকে দেশে প্রত্যাবর্তন করেন। আন্দোলনের সময় তিনি হিন্দি ও ইংরেজি ভাষায় গীতিকার ও সংগীতশিল্পীর কাজ করেছেন। 'শুরু হুই জং হামার' গানটি গাইবার জন্যে ৬ মাস জেল হয়। গননাট্য ও প্রগতি লেখক সংঘের সাথে গভীর যোগাযোগ থাকলেও তার সর্বজনপ্রিয়তা তাকে নির্দিষ্ট কমিটি বা দলে আটকে রাখেনি। জওহরলাল নেহ্‌রু তার প্রতি বিশেষ শ্রদ্ধাশীল ছিলেন। মূলত তারই প্রচেষ্টায় রাষ্ট্রপতি নির্বাচিত লোকসভা সদস্য হয়েছিলেন। উত্তপ্ত বাদানুবাদ ও রাজনৈতিক তর্কের সময় লোকসভায় তার অনাবিল হাস্য পরিহাস সর্বজনবিদিত। বিভিন্ন দেশের রাষ্ট্রনায়কদের সাথে তার বন্ধুত্ব ছিল, তাদের মধ্যে ইন্দোনেশিয়ার প্রেসিডেন্ট সূকর্ণ অন্যতম।
তার কবিতার প্রশংসা করেছিলেন স্বয়ং কবি রবীন্দ্রনাথ ঠাকুর। প্রথম প্রকাশিত কাব্যগ্রন্থ 'দি ফিস্ট অফ ইউথ'। দেশ বিদেশের বহু পত্রিকায় তার লেখা প্রকাশিত হয়। দি কফিন, এনসিয়েন্ট উইং, ডার্ক ওয়েল, দি ডিভাইন ভ্যাগাবন্ড, ব্লাড অফ স্টোনস, স্প্রিং ইন উইন্টার, দি উইজার্ড মাস্ক, ফাইভ প্লেজ ইত্যাদি অজস্র রচনা রয়েছে ইংরেজি ভাষায়। বিখ্যাত 'ইন্টারন্যাশনাল' সংগীতের হিন্দি তর্জমা করেছেন, লিখেছেন সিনেমার প্রচুর গান। নিজেও সংগীতশিল্পী হিসেবে জনপ্রিয় ছিলেন। ১৯৪৪ সালে গণনাট্য কর্মীরা কলকাতায় তাকে দিয়ে একটি অনুষ্ঠান করায় সেখানে এককভাবে গান, হারমোনিয়াম বাদন, কবিতা আবৃত্তি করেন।
বোম্বাইতে থাকাকালীন চিত্রপরিচালক হৃষিকেশ মুখোপাধ্যায়ের সাথে ঘনিষ্ঠতা জন্মে। তার বহু ছবিতে অভিনয় করেছেন হরীন্দ্রনাথ। হরীন্দ্রনাথ অভিনীত হিন্দি ছবিগুলি হলো "আশীর্বাদ", "সাহেব বিবি অউর গুলাম", "রাত অউর দিন", "তেরে ঘর কে সামনে", "চল মুরারী হিরো বননে", "বাবুর্চি", "গৃহপ্রবেশ" ইত্যাদি। আজাদ নামে একটি ছবির প্রযোজনাও করেন তিনি। সত্যজিৎ রায়ের পরিচালনায় গুপী গাইন বাঘা বাইন, সীমাবদ্ধ, সোনার কেল্লায় অভিনয় করেছেন। শেষোক্ত ছবিতে সিধু জ্যাঠার চরিত্রে বাঙালির কাছে তিনি বহুল পরিচিত।
পদ্মভূষণ পুরস্কারে সম্মানিত হন।
২৩ জুন, ১৯৯০ সালে মৃত্যু হয় তার।
ইস্কানদারিয়া আত্মঘাতি বোমা হামলা

এই হামলায় কমপক্ষে ৪১ জন প্রাণ হারায় এবং ১০৫ জনেরও বেশি আহত হয়।  নিহতদের মধ্যে সেখানকার মেয়র "আহমেদ শাকের" অন্যতম। তিনি আহত অবস্থায় হাসপাতালে প্রাণ ত্যাগ করেন।  নিহতদের মধ্যে অনেক কম বয়সী বালক ছিলো। ইরাকের সরকারী তথ্য অনুযায়ী ১০ থেকে ১৬ বছরের প্রায় ১৭ জন উক্ত হামলায় প্রাণ হারায়।
খেলা শেষে যখন পুরস্কার বিতরণ করা হচ্ছিলো তখন হামলাটি চালানো হয়। প্রত্যাক্ষদর্শীদের বিবরণ অনুযায়ী হামলাকারী সকলের একদম মধ্যে যাওয়ার জন্য দর্শকদের ভেতর দিয়ে হেটে যাচ্ছিলো। মেয়র যখন পুরস্কার প্রদান করতে যাচ্ছিলেন তখনই হামলাকারী বোমার বিস্ফোরণ ঘটায়।
ইস্কানদারিয়া আত্মঘাতি বোমা হামলার ঘটনায় বাবিল প্রদেশে তিন দিনের শোক পালন করা হয়। সেই সময় জাতিসংঘের সেক্রেটারি জেনারেল বান কি মুন ইরাক ভ্রমণ করছিলেন। তিনি উক্ত হামলার নিন্দা করেন। ফিফার প্রেসিডেন্ট বলেন, "দিনটি ছিল অত্যন্ত বেদনাদায়ক। যখন সাধারণ মানুষ খেলা উপভোগ করতে হয়েছিলো, তখন তাদের সহিংসতার স্বীকার হতে হলো। এশিয়ান ফুটবল কনফেডারেশন এই হামলার নিন্দা করে বিবৃতি প্রদান করেন। তারা বলেন, "ফুটবল এবং অন্যান্য খেলার স্টেডিয়ামকে হামলার লক্ষ্যবস্তু বানানো কাপুরুষতা। এটি সম্পূর্ণ অন্যায় এবং গর্হিত অপরাধ।
দুহোক স্টেডিয়াম

দুহোক স্টেডিয়াম  ইরাকের একটি বহুমুখী ক্রীড়া স্টেডিয়াম। বর্তমানে এখানে ফুটবল খেলা বেশি অনুষ্ঠিত হয়। এই স্টেডিয়ামটি দুহোক ফুটবল দলের হোম-ভেন্যু হিসেবে ব্যবহৃত হয়। এর দর্শক ধারণক্ষমতা প্রথমে ছিলো মাত্র ১০ হাজার, পরবর্তীতে সংস্কারের ফলে দর্শক ধারণক্ষমতা বৃদ্ধি পেয়ে দাঁড়ায় প্রায় ৩০ হাজার, যা ধারণ ক্ষমতার হিসেবে ইরাকের সবচেয়ে বড় একটি স্টেডিয়াম।
দুহোক স্টেডিয়াম ইরাকের দুহোকে রেজা রোডের পাশে অবস্থিত। টাইগ্রিস নদীর বাঁধের পাশে পাহাড়ঘেরা পরিবেশে স্টেডিয়ামটি তৈরী করা হয়েছে।
দুহোক স্টেডিয়াম ১৯৮৬ সালে প্রতিষ্ঠিত হয়। তবে ২০০৮ সালে এই স্টেডিয়ামের বড় ধরনের সংস্কার সাধন করা হয়।
এই মাঠটি বিশ্বমানের সুবিধাসমূহের সমন্বয়ে তৈরি ইরাকের একটি আধুনিক স্টেডিয়াম। এই স্টেডিয়ামটি মধ্য প্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর প্রাকৃতিক পরিবেশে দর্শকদের খেলা দেখার সুবিধা। স্টেডিয়ামের চারপাশে সুউচ্চ পাহাড়ের সারি এর সৌন্দর্য বহুগুণ বাড়িয়ে দিয়েছে। মূলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। আধুনিক খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। মাঠে সবুজ ঘাস লাগানো, দর্শকদের জন্য উন্নত বসার ব্যবস্থা, যোগাযোগ ব্যবস্থার উন্নতি, খেলা ধারণের সুবিধা ইত্যাদি এই স্টেডিয়ামকে ইরাকের অন্যতম স্টেডিয়ামে পরিণত করেছে।
ইরাকের ফুটবল স্টেডিয়ামের তালিকা

ইরাকের ফুটবল স্টেডিয়ামের তালিকা, ধারণক্ষমতার ভিত্তিতে ক্রমবিন্যস্ত
নিম্নোক্ত স্টেডিয়ামগুলো নির্মাণাধীন আছে
আল রামাদি স্টেডিয়াম

আল রামাদি স্টেডিয়াম ইরাকের রামাদি শহরে অবস্থিত।
আল রামাদি ফুটবল ক্লাবের হোম-ভেন্যু হিসেবে উক্ত স্টেডিয়াম ব্যবহৃত হয়।
আল রামাদি স্টেডিয়ামটি বিশ্বমানের সুবিধাসমূহের সমন্বয়ে তৈরি একটি আধুনিক স্টেডিয়াম। এই স্টেডিয়ামটি মধ্যপ্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর আধুনিক বসার ব্যবস্থা ও অ্যাথলেটি ট্র্যাক। মুলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। ফুটবল খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। এখানে আন্তর্জাতিক মানের ফুটবল খেলা আয়োজন করা যায়। মাঠে ঘাস রোপণ, দর্শকদের খেলা দেখার সুব্যাবস্থা, যোগাযোগ ব্যবস্থার উন্নতি, নিয়মিত খেলা আয়োজন ইত্যাদি কারণে এটি ইরাকের অন্যতম প্রধান স্টেডিয়াম এটি।
২০১৫ সালের মে মাসে স্টেডিয়ামে ইসলামিক স্টেটের জঙ্গিরা আক্রমণ করে। শহরের পশ্চিমে নতুন একটি অলিম্পিক স্টেডিয়ামের নির্মাণ কাজ চলছিলো, যার দর্শকধারণ ক্ষমতা হওয়ার কথা ছিলো ৩০ হাজার। কিন্তু ইসলামিকের স্টেটের আক্রমণে কাজ বন্ধ হয়ে যায়। ইরাক সরকার শহরটি জঙ্গিদের কাছ থেকে মুক্ত করলে দেখা যায় স্টেডিয়ামে অজানা অনেক কবর দেওয়া হয়েছে।
আল-কুয়া আল-জাউইয়া স্টেডিয়াম

আল কুবা আল জাবিয়া স্টেডিয়াম (আরবি: ملعب القوة الجوية) ইরাকের বাগদাদ শহরে অবস্থিত একটি স্টেডিয়াম যেখানে বিভিন্ন ধরনের খেলার সুব্যাবস্থা আছে। তবে বর্তমানে এই স্টেডিয়ামে ফুটবল বেশি খেলা হয়। প্রায় ১৫ হাজার দর্শক এখানে বসে খেলা দেখতে পারেন। বর্তমানে স্টেডিয়ামটি আল-কুয়া আল-জাউইয়া দলের হোম-ভেন্যু হিসেবে ব্যবহৃত হচ্ছে।
গলিয়াঁ

গলিয়াঁ (; ) ২০১৪ বলিউড চলচ্চিত্র এক ভিলেন এর হিন্দি ভাষায় রচিত একটি গান। গানটির সুরকার হল অঙ্কিত তিওয়ারী এবং গানটি গেয়েছেনও অঙ্কিত তিওয়ারী। গানটি কথাগুলোও লিখেছেন মনোজ মুনতাসির। গানটির মিউজিক ভিডিওতে অংশ নেন বলিউড অভিনেতা সিদ্ধার্থ মালহোত্রা এবং অভিনেত্রী শ্রদ্ধা কাপুর।
তেরি মেরি

তেরি মেরি () ২০১১ বলিউড চলচ্চিত্র বডিগার্ড এর হিন্দি ভাষায় রচিত একটি গান। গানটির সুরকার হল হিমেশ রেশামিয়া এবং গানটি গেয়েছেন রাহাত ফতেহ আলী খান এবং শ্রেয়া ঘোষাল। গানটি কথাগুলো লেখেছেন শাব্বির আহমেদ। গানটির সঙ্গীত ভিডিওতে অংশ নেন বলিউড অভিনেতা সালমান খান এবং অভিনেত্রী কারিনা কাপুর।
জেরাল্ড অ্যাশ

জেরাল্ড অ্যাশ একজন মার্কিন তড়িৎ প্রকৌশলী।
অ্যাশ ১৯৪২ সালের ১ অগাস্ট নিউ জার্সির প্যাটারসনে জন্মগ্রহণ করেন। তিনি রুটজার্স বিশ্ববিদ্যালয় থেকে ১৯৬৪ সালে ব্যাচেলর অব সায়েন্স ডিগ্র অর্জন করেন। ১৯৭২ সালে বেল ল্যাবসে যোগদান করেন এবং ১৯৭৬ সালে রাউটিং স্টাডিজ গ্রুপের সুপারভাইজর হন। তিনি ক্যালিফোর্নিয়া ইনস্টিটিউট অব টেকনোলজি থেকে ১৯৬৫ সালে মাস্টার অব সায়েন্স এবং ১৯৬৯ সালে পিএইচডি ডিগ্রি অর্জন করেন। তিনি ১৯৮৯ সালে আইইইই আলেক্সান্ডার গ্রাহাম বেল মেডেল লাভ করেন।
সুশীতল রায়চৌধুরী

সুশীতল রায়চৌধুরী (৪ ফেব্রুয়ারি ১৯১৩―১৩ মার্চ ১৯৭১) একজন বামপন্থী রাজনীতিবিদ ও তাত্ত্বিক নকশাল নেতা। তার আদি বাড়ি ছিলো বাংলাদেশের খুলনাতে।
১৯২৭ খ্রিষ্টাব্দে কলকাতার ন্যাশনাল বিদ্যালয় থেকে ম্যাট্রিক পাশ করে যাদবপুর ইঞ্জিনিয়ারিং কলেজে ভর্তি হন। পরের বছর ১৯২৮ খ্রিষ্টাব্দে শান্তিনিকেতনে পড়তে যান।
১৯৩০ এ আইন অমান্য আন্দোলনে যোগদানের অপরাধে কিছুকাল কারাবাস করেন সুশীতল। মুক্তি পেয়ে কৃষক সংগঠন গড়ে তোলার জন্য হুগলি জেলার বিভিন্ন গ্রামে দুই বছর কাজ করেছেন। ১৯৩২ এ 'স্টেটসম্যান' পত্রিকার সম্পাদক ওয়াটসনকে হত্যা চেষ্টার ষড়যন্ত্রে লিপ্ত থাকার অভিযোগে পুলিশ তাকে গ্রেপ্তার করে এবং কারাদণ্ড হয়। জেলে থাকার সময় অর্থনীতিতে অনার্স সহ বি.এ পাশ করেন। এই সময়েই মার্কসবাদ অধ্যয়ন করেছিলেন এবং ১৯৩৮ সালে জেল থেকে বেরিয়ে যোগ দেন ভারতের কমিউনিস্ট পার্টিতে।
দ্বিতীয় বিশ্বযুদ্ধর শুরুতে আত্মগোপন করে সংগঠন পরিচালনা করতেন। ১৯৪২ এ পার্টির ওপর নিষেধাজ্ঞা উঠলে হুগলি জেলা কমিটির সদস্য হিসেবে কাজ। সুতাকল শ্রমিকদের সাথে সংগঠন করেছেন। ১৯৪৮ সালে গ্রেপ্তার হন এবং ১৯৫২ সালে মুক্তি পান। ১৯৫৬ সালে পার্টির দৈনিক 'স্বাধীনতা' পত্রিকার সহ-সম্পাদক নিযুক্ত হয়েছিলেন। তাত্ত্বিক নেতা হিসেবে রাজ্যস্তরে পরিচিতি ছিল তার। বিভিন্ন পত্রিকায় মার্ক্সীয় তত্ত্ব ও দর্শন নিয়ে বহু প্রবন্ধ রচনা করেন। ভারত-চীন সীমান্ত সংঘর্ষের সময় আবার কারারুদ্ধ হন তিনি। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) দলে যোগদান। ১৯৬৩ সালে জেল থেকে বেরিয়ে 'দেশহিতৈষী' সাপ্তাহিকের সম্পাদকমন্ডলীর অন্যতম সদস্য হয়েছিলেন। ১৯৬৪ সালে পূনরায় জেলবন্দী হন। ৭ম পার্টি কংগ্রেসে সংসদীয় রাজনীতির পথ পরিহার বিপ্লবী সংগ্রামের পথ গ্রহণের প্রস্তাব রেখেছিলেন পার্টি নেতৃত্বের কাছে, তা অগ্রাহ্য হয়।
১৯৬৭ এর নকশালবাড়ী কৃষক আন্দোলনকে স্বাগত জানান এবং পার্টির সংস্রব ছেড়ে দেশব্রতী পত্রিকার কার্যভার গ্রহণ করেন সুশীতল। নকশালবাড়ী কৃষক সংগ্রাম ও তার ঐতিহাসিক তাৎপর্যকে তুলে ধরেন। কমিউনিস্ট বিপ্লবীদের নিয়ে সারা ভারত কো-অর্ডিনেশন কমিটির সাধারণ সম্পাদক এবং পরে নবগঠিত ভারতীয় কমিউনিস্ট পার্টি (মার্ক্সবাদী -লেনিনবাদী)র অন্যতম প্রধান নেতা হিসেবে প্রতিষ্ঠিত হন। পার্টির অন্যান্য নেতৃত্বের সাথে খতম রাজনীতির প্রশ্নে তার মতপার্থক্য হয়।
নকশাল আন্দোলনের এক পর্বে আত্মগোপন করা অবস্থায় ১৩ মার্চ ১৯৭১ খ্রিষ্টাব্দে মৃত্যুবরণ করেন।
হ্যারল্ড রোজেন

হ্যারল্ড রোজেন একজন মার্কিন তড়িৎ প্রকৌশলী। তিনি জিওস্টেশনারি স্যাটেলাইট এবং কমিউনিকেশন্স স্যাটেলাইটের জনক হিসেবে খ্যাত।
রোজেন ১৯২৬ সালের ২০ মার্চ লুইজিয়ানার নিউ অরলিন্সে জন্মগ্রহণ করেন। তিনি টুলেন বিশ্ববিদ্যালয় থেকে ১৯৪৭ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে তড়িৎ প্রকৌশলে ১৯৪৮ সালে মাস্টার অব সায়েন্স এবং ১৯৫১ সালে পিএইচডি ডিগ্রি অর্জন করেন। তিনি ১৯৪৮ সালে র‍্যাথেওন ম্যানুফ্যাকচারিং কোম্পানিতে যগদান করেন। তিনি ১৯৫৬ সালে হিউস এয়ারক্রাফট কোম্পানিতে যোগদান করেন। তিনি লাভ করেন। তার ৩১টি /৫৪টি প্যাটেট রয়েছে।
মহারাষ্ট্র ক্রিকেট অ্যাসোসিয়েশন স্টেডিয়াম

মহারাষ্ট্র ক্রিকেট অ্যাসোসিয়েশন স্টেডিয়াম () ভারতের পুণে শহর থেকে ২৮ কিমি উত্তর-পশ্চিমে অবস্থিত একটি ক্রিকেট স্টেডিয়াম। এতে ৩৭,৪০৬ দর্শকের ধারণ ক্ষমতা আছে। এই স্টেডিয়াম হওয়ার পর একটিই ওয়ান ডে ম্যাচ আয়োজন করেছিল। ম্যাচটি হয়েছিল ২০১৩ সালের ১৩ অক্টোবর ভারত-অস্ট্রেলিয়ার মধ্যে।
নিকটবর্তী রেলওয়ে স্টেশন হচ্ছে দেহু সড়ক স্টেশন
আর্ট ইন অস্ট্রেলিয়া

আর্ট ইন অস্ট্রেলিয়া একটি ম্যাগাজিন যা অস্ট্রেলিয়া থেকে ১৯১৬  এবং ১৯৪২ সালের মধ্যে প্রকাশিত হত। এই ম্যাগাজিনের প্রতিষ্ঠাতা হলেন "সিডনী উরে স্মিথ" এবং "বারট্রাম স্টিভেনস"।  ১৯১৭-১৯১৮ সময়কালে ম্যাগাজিনটি "অংগুস" এবং "রবার্টসনের" মাধ্যমে বের হত। তারপর "আর্ট ইন অস্ট্রেলিয়া লিমিটেডের" মাধ্যমে ১৯১৮-১৯৩৪ সালে প্রকাশ হয়। সর্বশেষে "সিডনী মর্নিং হেরাল্ড" এর মাধ্যমে ১৯৩৪-১৯৪২ সাল পর্যন্ত বের হতে থাকে।
১৯১৬-১৯২০ সাল পর্যন্ত ম্যাগাজিনটি অর্ধ-বার্ষিক হিসেবে বের হত। ১৯২১-১৯৩০ সালে বছরে ৪ বার, ১৯৩০-১৯৩৩ সালে দ্বি-মাসিক এবং ১৯৩৪-১৯৪২ সালে আবার বছরে ৪ বার করে ছাপানো হত। 
কিছু কিছু সংখ্যা নির্দিষ্ট কিছু শিল্পীর উদ্দেশ্যে উৎসর্গ করা হয়েছিলো।
এভাবে চার সিরিজে বের হয়ঃ
সম্পাদকঃ
পল বারান

পল বারান একজন পোলিশ-বংশোদ্ভূত মার্কিন প্রকৌশলী। তিনি প্যাকেট সুইচড কম্পিউটার নেটওয়ার্কিং এর দুইজন স্বাধীন উদ্ভাবকের একজন।
বারান ১৯২৬ সালের ২৯ এপ্রিল তৎকালীন পোল্যান্ডের গ্রোডনোতে জন্মগ্রহণ করেন। তিনি ড্রেক্সেল বিশ্ববিদ্যালয় থেকে তড়িৎ প্রকৌশলে ১৯৪৯ সালে ব্যাচেলর অব সায়েন্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৯ সালে মাস্টার অব সায়েন্স ডিগ্রি অর্জন করেন। তিনি ১৯৫৫ সালে হিউস এয়ারক্রাফটের গ্রাউন্ড সিস্টেমস ডিপার্টমেন্তে যগদান করেন। তিনি ১৯৫৯ থেকে ১৯৬৮ সাল পর্যন্ত র‍্যান্ড কর্পোরেশনে কর্মরত ছিলেন। তার প্রকাশনায় রয়েছে ৬০টির অধিক গবেষণাপত্র।
রিচার্ড এইচ ফ্রেঙ্কিয়েল

রিচার্ড এইচ ফ্রেঙ্কিয়েল একজন মার্কিন প্রকৌশলী।
ফ্রেঙ্কিয়েল ১৯৪৩ সালের ৪ মার্চ নিউ ইয়র্কের ব্রুকলিনে জন্মগ্রহণ করেন। তিনি টাফটস বিশ্ববিদ্যালয় থেকে যন্ত্র প্রকৌশলে ১৯৬৩ সালে ব্যাচেলর্স এবং রুটজার্স বিশ্ববিদ্যালয় থেকে ১৯৬৫ সালে মাস্টার্স ডিগ্রি অর্জন করেন। তিনি ১৯৬৩ সালে বেল ল্যাবসে যোগদান করেন।
সরকারি আশেকানে আউলিয়া ডিগ্রি কলেজ

সরকারি আশেকানে আউলিয়া ডিগ্রি কলেজ চট্টগ্রামের বায়েজিদ বোস্তামী থানার শহীদ নগরে অবস্থিত। এটি একটি উচ্চ মাধ্যমিক ও স্নাতক শিক্ষাপ্রতিষ্ঠান। কলেজটি ১৯৯০ সালে প্রতিষ্ঠিত হয় এবং ২০১৮ সালে জাতীয়করণ করা হয়। এটি জাতীয় বিশ্ববিদ্যালয়ের অধিভুক্ত।
পাহাড়তলী কলেজ

পাহাড়তলী ডিগ্রি কলেজ চট্টগ্রামে অবস্থিত একটি স্নাতক শিক্ষাপ্রতিষ্ঠান। এটি ১৯৬৫ খ্রিষ্টাব্দে প্রতিষ্ঠিত হয়। এটি জাতীয় বিশ্ববিদ্যালয়ের অধিভুক্ত।কলেজটিতে বিজ্ঞান,ব্যবসায় শিক্ষা,মানবিক বিভাগে পড়ানো হয়।
•মূল ভবন (দুইতলা বিশিষ্ট বৃহৎ এই ভবনে একই সাথে বিজ্ঞান,ব্যবসা,মানবিক,লাইব্রেরী,ল্যাব ও ডিগ্রি শাখার কিছু কার্যক্রম পরিচালিত হয়)
•আইসিটি ভবন (পাঁচ তলা বিশিষ্ট)
•বিজ্ঞান ভবন (তিনতলা বিশিষ্ট)
কলেজটিতে মূল ভবনের সামনে বড় একটি মাঠ রয়েছে।
বিজ্ঞান, ব্যবসায় শিক্ষা,সমাজবিজ্ঞান অনুষদের প্রায় ১৩ টি বিষয়ে এখানে পড়ানো হয়ে থাকে।
সাতক্ষীরা সরকারি কলেজ

সাতক্ষীরা সরকারি কলেজ বাংলাদেশের দক্ষিণাঞ্চলের খুলনা বিভাগের সাতক্ষীরা জেলা শহরের রাজারবাগান এলাকায় অবস্থিত একটি স্নাতকোত্তর শিক্ষাপ্রতিষ্ঠান। এই কলেজটি বাংলাদেশ জাতীয় বিশ্ববিদ্যালয়ের অধিভুক্ত এবং সাতক্ষীরা জেলার প্রথম উচ্চশিক্ষা প্রতিষ্ঠান।
ব্রিটিশ আমলে উচ্চ শিক্ষার জন্য সাতক্ষীরায় কোন কলেজ ছিলনা। উচ্চ শিক্ষার জন্য সাতক্ষীরা এলাকার শিক্ষার্থীরা খুলনা, বাগেরহাট এবং পার্শ্ববর্তী কলকাতায় যেত। সাতক্ষীরা মহকুমা প্রশাসক পি.সি মজুমদার(১৯৩৬-১৯৪০) এর সময়ে সাতক্ষীরা পৌরসভার চেয়ারম্যান লীলাপদ মজুমদার, আব্দুল বারী খান, নিরোধ চ্যাটার্জী, আব্দুর রউফ খান, আব্দুল হাফিজ খান, মীর আহম্মদ আলী সহ সাতক্ষীরা শহরের কতিপয় বিদ্দ্যোৎসাহী ব্যক্তি সাতক্ষীরায় একটি কলেজ স্থাপনের সিদ্ধান্ত নেন এবং ১৯৪৬ সালের ফেব্রুয়ারির ১ম সপ্তাহে সুলতান আহমেদ মহকুমা প্রশাসকের দায়িত্ব নিয়ে সাতক্ষীরা পরিদর্শনে আসেন এবং তাকে কলেজ সম্পর্কে অভিহিত করা হলে তিনি কলেজ স্থাপনের উপর গুরুত্ব দেন। তিনি পূর্বের কমিটিতে এম.এ গফুর, আব্দুল বারী খান এবং অরবিন্দু নাথ মহোদয়বৃন্দকে সদস্য হিসেবে অন্তর্ভুক্ত করেন। কলকাতা বিশ্ববিদ্যালয়ের অধ্যাপক ও কলেজ প্রতিষ্ঠা কমিটির অন্যতম সদস্য হরিচন্দ্র ঘোষের বিশেষ উদ্দ্যোগে ও অক্লান্ত প্রচেষ্টায় ১৯৪৬-৪৭ শিক্ষাবর্ষে কেবল উচ্চ মাধ্যমিক মানবিক ও বাণিজ্য বিভাগ খোলার অনুমোদন লাভ করে। ১৯৫০-৫১ শিক্ষাবর্ষ হতে উচ্চ মাধ্যমিক বিজ্ঞান ও স্নাতক কলা বিভাগ খোলার অনুমোদন লাভ করে। ১৯৬৫ সালে কলেজে স্নাতক বাণিজ্য বিভাগ খোলার অনুমোদন পেলে ১৯৬৬ সালে ডিগ্রী বাণিজ্য নতুন ভবনে স্থানান্তরিত করা হয়। ১৯৬৯-৭০ শিক্ষাবর্ষে স্নাতক বিজ্ঞান বিভাগ খোলা হলে সেখান থেকে সাতক্ষীরা কলেজ একটি পূর্ণাঙ্গ স্নাতক পর্যায়ের কলেজ হিসেবে আত্মপ্রকাশ করে।
সাতক্ষীরা সরকারি কলেজ ১৯৪৬ সালে প্রতিষ্ঠিত এবং পরবর্তী জাতীয়করণ ঘটে ১ মার্চ ১৯৮০। প্রায় ৩০ একর জায়গায় প্রতিষ্ঠিত এই কলেজের বিষয় ভিত্তিক বিভাগ সমূহের প্রবর্তন এর বিবরন শিক্ষাবর্ষ অনুসারে নিন্মরূপ:
রাষ্ট্রবিজ্ঞান ও ব্যবস্থাপনা
বাংলা, ইসলামের ইতিহাস ও সংস্কৃতি, অর্থনীতি, দর্শন, হিসাববিজ্ঞান, প্রাণিবিদ্যা
ইংরেজি, ইতিহাস, উদ্ভিদবিদ্যা
পদার্থ বিজ্ঞান, রসায়ন, গণিত, ভূগোল
স্নাতকোত্তর বিষয় সংখ্যা : ০৫ টি
রাষ্ট্রবিঞ্জান ও ব্যবস্থাপনা
বাংলা, ইসলামের ইতিহাস ও সংস্কৃতি, হিসাববিজ্ঞান
পুরুষ হলের সংখ্যা : ২টি | আসন (শয্যা) সংখ্যা : ১৮০টি
বর্তমানে একটি মহিলা হোস্টেল নির্মিত হয়েছে যার নামকরণ করা হয়েছে 'বঙ্গমাতা বেগম ফজিলাতুন্নেছা মুজিব ছাত্রী হোস্টেল'
আব্দুল খালেক মন্ডল- রাজনীতিবিদ
সাতক্ষীরা সরকারি কলেজ
ইফ ম্যাগাজিন

ইফ ম্যাগাজিন  (বর্তমানে "Inside Film" নামে পরিচিত) হলো অস্ট্রেলিয়া থেকে প্রকাশিত একটি দ্বি-মাসিক ম্যাগাজিন। ম্যাগাজিনের ভাষা ইংরেজি।  স্টিফেন জেনার এবং ডেভিড বারদা ১৯৯৭ সালে ম্যাগাজিনটি প্রকাশ করেন। তাদের মাধ্যমেই এর উন্নয়ন সাধিত হয়। এটি নিউজিল্যান্ডেও পাওয়া যায়। এই ম্যাগাজিনে ডিজিটাল মিডিয়ার প্রদর্শন, মার্কেটিং, প্রোডাকশন এবং বিভিন্ন খবর নিয়ে নিবন্ধ প্রকাশ করা হয়। বর্তমানে "দ্যা ইন্টারমেডিয়া গ্রুপ" এর মাধ্যমে এটি প্রকাশ করা হচ্ছে। "দ্যা ইন্টারমেডিয়া গ্রুপ"  অস্ট্রেলিয়ার অনেক বাণিজ্যিক প্রকাশনা করে থাকে। পত্রিকার নির্বাহী কমিটিতে সম্পাদক হিসেবে আছেন প্রকাশক "মার্ক কুবান" ও "এমিলি ব্লাখফোর্ড" এবং "Ashwin Ravi"  ম্যাগাজিনের ব্যাবসায়িক উন্নতি নিয়ে কাজ করেন।
চার্লস ম্যাকিন্টশ

চার্লস ম্যাকিন্টশ (ইংরেজি: Charles Macintosh) (এফ আর এস) (২৯ ডিসেম্বর ১৭৬৬ – ২৫ জুলাই ১৮৪৩) একজন স্কটিশ রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।
চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তার বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাদের এক পুত্রসন্তান হয়, যার নাম ছিল জর্জ ম্যাকিন্টশ।
চার্লস ম্যাকিন্টশ তার অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তার লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।
National Biography, Oxford University Press, 2004 (Subscription or library card required for online edition)
কেভিন আরনট

কেভিন জন আরনট (; জন্ম: ৮ মার্চ, ১৯৬১) সলিসবারিতে (বর্তমানে - হারারে) জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৮৭ থেকে ১৯৯৩ সময়কালে জিম্বাবুয়ে দলের পক্ষে আন্তর্জাতিক ক্রিকেটে অংশ নিয়েছেন কেভিন আরনট। এছাড়াও ঘরোয়া ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টসের প্রতিনিধিত্ব করেছেন।
সমগ্র খেলোয়াড়ী জীবনে ৪ টেস্ট ও ১৩টি একদিনের আন্তর্জাতিকে জাতীয় দলের প্রতিনিধিত্ব করেন। ১৯৭৯-৮০ মৌসুম থেকে ১৯৯৪-৯৫ মৌসুম পর্যন্ত প্রথম-শ্রেণীর ক্রিকেটে সম্পৃক্ত থাকেন। ১৭ অক্টোবর, ১৯৮৭ তারিখে ভারত দলের বিপক্ষে মুম্বইয়ে ওডিআই অভিষেক ঘটেছিল। ১৯৮৭ ও ১৯৯২ সালের ক্রিকেট বিশ্বকাপে অংশ নিয়েছিলেন। ১৯৯২ সালের ক্রিকেট বিশ্বকাপে পাকিস্তানের বিপক্ষে করেন ৬১ বলে মাত্র ৭ রান।
টেস্ট ক্রিকেটে মর্যাদা পাবার পর গ্রান্ট ফ্লাওয়ারকে সাথে নিয়ে ব্যাটিং উদ্বোধনে নামেন ও প্রথম জিম্বাবুইয়ান হিসেবে প্রথম বল মোকাবেলা করার গৌরব অর্জন করেন। মধ্যাহ্ন বিরতি পর্যন্ত শতরানের জুটি গড়ার পর আরনট আউট হন। ১৮ অক্টোবর, ১৯৯২ তারিখে ভারতের বিপক্ষে হারারেতে জন ট্রাইকোস বাদে অন্যান্যদের সাথে তারও টেস্ট অভিষেক ঘটে। প্রথম ইনিংসে ১৭৬ বল মোকাবেলা করে মূল্যবান ৪০ রান তুলে উইকেটের প্রতি তার ভালোবাসার কথা জানান দেন। ডেভিড হটনের পর দ্বিতীয় জিম্বাবুয়ীয় ব্যাটসম্যান হিসেবে টেস্ট সেঞ্চুরি হাঁকান তিনি। ১৯৯২-৯৩ মৌসুমে সফরকারী নিউজিল্যান্ডের বিপক্ষে বুলাওয়ে টেস্টে তিনি অপরাজিত ১০১* রান তোলেন। কিন্তু ব্যবসায়িক দায়বদ্ধতার কারণে তুলনামূলকভাবে অনেক পূর্বেই ক্রীড়াঙ্গন থেকে বিদায় নেন।
তার পিতা ডন ডিবি আরনট ১৯৫০-এর দশকে রোডেশিয়ার পক্ষে প্রথম-শ্রেণীর ক্রিকেটে অংশ নিয়েছেন। প্রিন্স এডওয়ার্ড স্কুলে অধ্যয়ন করেন ও গ্রেইম হিক তার অনুগামী হন। বিদ্যালয় জীবন শেষে কেপ টাউন বিশ্ববিদ্যালয়ে পড়াশোনা করেন।
শেখ ইব্রাহীম আল ইব্রাহীম মসজিদ

ইব্রাহীম ইবনে আব্দুল আজিজ আল ইব্রাহীম মসজিদ ভেনেজুয়েলার একটি  দৃষ্টিনন্দন মুসলিম স্থাপনা। মসজিদটি কারাকাসের এল রেক্রিও জেলায় অবস্থিত যা লাতিন আমেরিকার দ্বিতীয় বৃহত্তম মসজিদ। প্রথম স্থানে আছে ব্যুয়েন্স আয়ার্সে অবস্থিত বাদশাহ ফাহাদ ইসলামিক কালচারার সেন্টার।
১৯৮৯ সালে শেখ ইব্রাহীম ইবনে আব্দুল আজিজ আল ইব্রাহীম এই মসজিদ নির্মাণের কাজ শুরু করেন। মসজিদের নকশা তৈরী করেন বিখ্যাত স্থপতী জুহাইর ফায়েজ। তার নকশা অনুযায়ী মসজিদের মিনার ১১৩ মিটার উঁচু এবং গম্বুজ ২৩ মিটার উঁচু। মোট এলাকার পরিমাণ ৫০০০ বর্গফুট। ১৯৯৩ সালে কর্তৃপক্ষ মসজিদ নির্মাণের কাজ সমাপ্ত ঘোষণা করে। এখানে এক সাথে ৩৫০০ জন মানুষ নামায আদায় করতে পারেন। মসজিদের মিনারটি লাতিন আমেরিকার অন্যতম উঁচু মিনার হিসেবে স্বীকৃত। 
৪ বছরের মসজিদ নির্মাণ প্রজেক্ট শেষে মার্চ ১৯৯৩ সালে কারাকাস ইসলামিক সেন্টারের উদ্ভোধনী ভাষণে ভেনেজুয়েলার ইসলামিক সেন্টারের প্রেসিডেন্ট হাসান মাজজুব," "এটা একটা স্বপ্নের মত, যা সত্য হয়ে আমাদের কাছে এসেছে।"" 
হাসান মাজজুব, যিনি ১৯৬৮ সালে লেবানন থেকে ভেনেজুয়েলায় আসেন, পেশায় একজন দোকানদার। তিনি বিশ্বাস করতেন যে ভেনেজুয়েলার মুসলিমদের সংখ্যা খুব তাড়াতাড়ি আর্জেন্টিনা, ব্রাজিল এবং যুক্তরাষ্ট্রে মুসলিদের চেয়ে সংখ্যায় বেশি হয়ে যাবে।
নারায়ন সেন

নারায়ন সেন (১৯১২―৮.০৯.১৯৫৬) একজন বাঙালী সশস্ত্র বিপ্লববাদী। তার জন্ম ব্রিটিশ ভারতের বর্তমানের বাংলাদেশের বগুড়া জেলায়। তার পিতার নাম সুরেশচরন সেন।
ম্যাট্রিক পাশ করে চট্টগ্রামে মাতুলগৃহে আসেন। সেসময় চট্টগ্রামে মাস্টারদা সূর্যসেনের নেতৃত্বে বিপ্লবী আন্দোলনের ঢেউ তাকে নাড়া দেয়। চট্টগ্রাম কলেজে দ্বিতীয় বার্ষিক শ্রেনীতে পড়ার সময়ে বিপ্লবী দলে যোগদান।
১৮ এপ্রিল ১৯৩০ ঐতিহাসিক অস্ত্রাগার লুন্ঠনে যোগ দেন এবং তারপর অন্যান্য বন্ধুদের সাথে পাহাড় জংগলে প্রায় অনাহারে, অনিদ্রায় আত্মগোপন করে ছিলেন চারদিন। ২২ শে এপ্রিল জালালাবাদ পাহাড়ের যুদ্ধে অংশগ্রহণ করেন এবং পরে মাস্টারদার নির্দেশে বাংলাদেশ ত্যাগ করে পলায়ন করেন। আত্মগোপনের পর্যায়ে ঢাকা, মুজফফরপুর, বেনারস বিভিন্ন অঞ্চলে দীর্ঘদিন লুকিয়ে থেকেছেন। পুলিশ সেই আমলে তার নামে ৫০০ টাকা পুরস্কার ঘোষণা করলেও কখোনো ধরতে পারেনি।
দীর্ঘ আঠারো বছর বিভিন্ন বেশে, বিভিন্ন নামে আত্মগোপন করা নারায়ন সেন কলকাতায় ফিরে 'অনাথ রায়' নামে প্রকাশ্যেই বসবাস করেছেন। তার আসল নাম কেউ জানতে পারেনি। এই পলাতক বিপ্লবী ১২ জানুয়ারি ১৯৪৮ সালে মাস্টারদার মৃত্যুবার্ষিকীতে স্বনামে আত্মপ্রকাশ করেন।
৮ সেপ্টেম্বর, ১৯৫৬ সালে মারা যান বিপ্লবী নারায়ন সেন।
বাদশাহ ফাহাদ ইসলামী সাংস্কৃতিক কেন্দ্র

খাদেমুল হারামাইন বাদশাহ ফাহাদ ইসলামী সাংস্কৃতিক কেন্দ্র ( বা CCIAR) আর্জেন্টিনার ব্যুয়েন্স আয়ার্সে অবস্থিত একটি মসজিদ এবং ইসলামি সংস্কৃতি চর্চা কেন্দ্র। 
এটি সমগ্র লাতিন আমেরিকার সবচেয়ে বড় মসজিদ। ১৯৯৫ সালে সৌদি আরবে রাষ্ট্রীয় সফরে গিয়ে রাষ্ট্রপতি কার্লস মেনেম ব্যুয়েন্স আয়ার্সে ৩৪০০০ বর্গমিটার এলাকা মসজিদ নির্মাণের জন্য বরাদ্দ দেন।
ইসলামী কেন্দ্রের নকশা তৈরি করেন সৌদি স্থপতী জুহাইর ফায়েজ। এখানে মূল নামায ঘরে ২০০০ পুরুষ এবং ৪০০ মহিলা নামায আদায় করতে পারেন। এখানে একটি প্রাথমিক এবং একটি মাধ্যমিক বিদ্যালয় আছে। এসব বিদ্যালয়ে সাধারণ শিক্ষার পাশাপাশি ধর্মীয় শিক্ষাও দেওয়া হয়। ৫০ জন ছাত্র থাকার মত একটি শয়নকক্ষ আছে।
ভিয়েনা ইসলামি কেন্দ্র

ভিয়েনা ইসলামী কেন্দ্র () অস্ট্রিয়ার সবচেয়ে বড় মসজিদ, যা ভিয়েনার ২১তম জেলা "ফ্লোরিডসডরফ"-এ অবস্থিত।
১৯৬৯ সালে ভিয়েনার মুসলিম সম্প্রদায় ৮৩০০ বর্গমিটারের একটি জমি ক্রয় করে। তাদের ইচ্ছা ছিলো সেখানে একটি মসজিদ নির্মাণ করা। কিন্তু অর্থনৈতিক সমস্যার কারণে তারা নির্মাণকাজ শুরু করতে পারছিলো না। পরবর্তিতে সৌদি বাদশাহ ফয়সাল বিন আব্দুল আজিজ আল সৌদ ১৯৭৫ সালে মসজিদ নির্মাণের জন্য অনুদান প্রদান করেন।
নির্মাণের জন্য রিচার্ড লুগনার কে নির্বাচিত করা হয়। তিনি ১৯৭৭ সালের ১ জুলাই নির্মাণ কাজ শুরু করেন। ১৯৭৯ সালের ২০ নভেম্বর কাজ শেষ হয়। অস্ট্রিয়ার তৎকালীন রাষ্ট্রপতি মসজিদের শুভ উদ্ভোধন ঘোষণা করেন। সেই অনুষ্ঠান স্থানীয় মিডিয়ায় ফলাও করে প্রচার করা হয়। 
ভিয়েনা ইসলামী কেন্দ্রের মিনার  উঁচু। এর গম্বুজ  উঁচু এবং এর ব্যাস ।
পোস্টগ্রেএসকিউএল

পোস্টগ্রেসকিউএল (ইংরেজি: PostgreSQL কিংবা সংক্ষেপে Postgres, IPA: / ˈpoʊstɡrɛs ːkjuː ˈɛl /, বাংলায় উচ্চারণ: "পোস্ট · গ্রেস · কিউ · এল"), যা পোস্টগ্রেস নামেও পরিচিত, একটি বিনামূল্য এবং উন্মুক্ত উৎসের সাম্পর্কিক উপাত্তভান্ডার ব্যবস্থাপনা সিস্টেম (relational database management system) যার সম্প্রসারণক্ষমতা এবং এসকিউএল এর সাথে সামঞ্জস্যপূর্ণতা বিশেষ বৈশিষ্ট্য।
প্রতি , স্বয়ংক্রিয় হালনাগাদসক্ষম উপাত্ত , বস্তুগত প্রদর্শন (), ট্রিগার, বহিরাগত চাবি (), সঞ্চিত কার্যপ্রণালী () পোস্টগ্রেসকিউএল-এর মূল বৈশিষ্ট্য। এটি একযোগে বিপুল সংখ্যক ব্যবহারকারীর একক মেশিন হতে উপাত্তের গুদামঘরে (), কিংবা ওয়েব সার্ভিসে তৈরি বিপুল কর্মভার সামাল দেয়ার জন্য তৈরি। এটি ম্যাক ওএস-এর ডিফল্ট সার্ভার, এবং লিনাক্স, ফ্রিবিএসডি, ওপেন বিএসডি ও উইন্ডোজেও উপলভ্য।
শুরুতে এর নাম ছিলো পোস্টগ্রেস (POSTGRES), যা ক্যালিফোর্নিয়া বিশ্ববিদ্যালয়, বার্কলি বিকশিত হওয়া ইনগ্রেস (Ingres) তথ্যভান্ডার ব্যবস্থাপনা সিস্টেমের উত্তরসুরি। ১৯৯৬ সালে এসকিউএল এর সাথে সামঞ্জস্যপূর্ণতা নজরে আনতে এটিকে পোস্টগ্রেসকিউএল নামকরণ করা হয়। ২০০৭ সালে বিকাশকারী দল পোস্টগ্রেসকিউএল মূল নাম এবং পোস্টগ্রেস বিকল্প নাম হিসাবে রাখার সিদ্ধান্ত নেয়।
পোস্টগ্রেসকিউএল এই অপারেটিং সিস্টেমগুলোতে উপলভ্য: লিনাক্স (সমস্ত সাম্প্রতিক ডিস্ট্রিবিউশন), ম্যাক ওএস (ওএস এক্স)-এ ১০.৬ এবং নতুনতর সংস্করণগুলোর জন্য ৬৪-বিট সংস্থাপক (Installer) উপলব্ধ, উইন্ডোজ (৬৪ বিট সংস্করণের জন্য সংস্থাপক উপলব্ধ; উইন্ডোজের সাম্প্রতিক সংস্করণগুলো হতে উইন্ডোজ ২০১২ আর২ (Windows 2012 R2) পর্যন্ত সংস্করণগুলোতে পরীক্ষিত) এবং পোস্টগ্রেসকিউএল-এর সংস্করণ ১০ এবং তার থেকে পুরাতন গুলো উইন্ডোজের ৩২ বিট সংস্করণ গুলোতে উপলভ্য এবং পরীক্ষিত), ফ্রিবিএসডি, ওপেন বিএসডি , নেটবিএসডি, এআইএক্স, এইচপি-ইউএক্স, সোলারিস এবং ইউনিক্সওয়্যার। অফিসিয়ালভাবে পরীক্ষিত নয়: ড্রাগনফ্লাই বিএসডি, বিএসডি/ওএস, আইআরআইএক্স, ওপেনইন্ডিয়ানা , ওপেনসোলারিস, ওপেন সার্ভার এবং ট্রু৬৪ ইউনিক্স। অন্যান্য অধিকাংশ ইউনিক্স-সদৃশ সিস্টেমগুলিতেও কাজ করতে পারে; সর্বাধুনিকগুলোতে অবশ্যই করবে।
পোস্টগ্রেসকিউএল নীচের যে কোনও নির্দেশিকা সেট স্থাপত্যে () কাজ করে: উইন্ডোজ এবং অন্যান্য অপারেটিং সিস্টেমে এবং । এবং এই নির্দেশিকা সেট স্থাপত্যগুলো উইন্ডোজ ব্যতীত অন্যগুলিতে সমর্থিত: IA-64 Itanium, (এইচপি-ইউএক্সের জন্য বহিরাগত সমর্থন), পাওয়ারপিসি, পাওয়ারপিসি ৬৪, S/390, S/390x, SPARC, SPARC 64, ARMv8-A (64-bit) এবং পুরানো রাসবেরিপাইতে ARMv6, MIPS, MIPSel, and PA-RISC। এটি অন্য আরও কিছু প্ল্যাটফর্মে কাজ করে (যদিও বহু বছর ধরে পরীক্ষা করা হয়নি, বিশেষত সর্বশেষ সংস্করণগুলোতে)।.
কোনো টেবিল সংজ্ঞা ও ডাটাটাইপ পেতে : 
\d shift_record;
কোনো তারিখ ডাটাটাইপ শর্তে প্রথম ২০টি রেকর্ড পেতে : 
SELECT * FROM shift_record WHERE payroll_date_in::date = '2022-04-01' order by last_update_timestamp desc limit 20;;
বায়তুল হামিদ মসজিদ

বায়তুল হামিদ মসজিদ (ইংরেজি: "House of the Praiseworthy") মার্কিন যুক্তরাষ্ট্রের পশ্চিম অংশে "আহমদীয়া মুসলিম সম্প্রদায়ের" বৃহত্তম মসজিদ। মসজিদের আয়তন যা লস এঞ্জেলেস এ প্রায় জমিতে স্থাপিত। ১৯৮৯ সালে মসজিদটি প্রাথমিক ভাবে নির্মিত হয়। তখন মোট ব্যয় হয় ২.৫ মিলিয়ন ডলার। এর সমস্ত খরচ আহমাদিয়া মুসলিম সম্প্রদায় বহন করে। মসজিদের নকশা স্পেনীয় মসজিদের অনুকরণে করা হয়। ২০০৩ সালে বৈদ্যুতিক গোলযোগের কারণে মসজিদে আগুন লেগে যায় এবং এর অনেক ক্ষতিসাধিত হয়। ক্ষতিগ্রস্ত ভবনে গ্রন্থাগার, অফিস ও একটি রান্নাঘর ছিলো। এরপর মসজিদটি আবার নির্মাণ করা হয়। নতুন নির্মাণে মসজিদে অনেক সম্প্রসারণ প্রকল্প নেওয়া হয়। বিদ্যমান তাহির হলের পাশেই আরো একটি হল নির্মাণ করা হয়। আগুনে পুড়ে যাওয়া ভবন এবং অফিস ঠিক করা হয়। আগস্ট ২০০৯ সালে মসজিদ নির্মাণের দ্বিতীয় ধাপ শেষ হয়।
অক্টোবর ১৯৮৭ সালে বায়তুল হামিদ মসজিদের ভিত্তিপ্রস্তর স্থাপন করেন হযরত মির্জা তাহির আহমাদ। এরপর জুলাই ১৯৮৯ সালে মসজিদের প্রাথমিক কাজ শেষ হলে তিনি সেখানে প্রার্থনা করার মাধ্যমে আনুষ্ঠানিক ভাবে মসজিদটির উদ্ভোধন ঘোষণা করেন। মির্জা তাহির যুক্তরাষ্ট্রের আহমাদিয়া মুসলিমদের পাঁচটি মসজিদ নির্মাণের আহবান করেছিলেন। এই মসজিদ সেই পাঁচ মসজিদের মধ্যে একটি।
বায়তুল হামিদ মসজিদে সারা বছর বিভিন্ন ধরনে অনুষ্টান আয়োজন করা হয়। এর মধ্যে খাবার বিতরন, স্বেচ্ছায় রক্তদান, সভা, সেমিনার, সিম্পোজিয়াম ইতাদি উল্লেখযোগ্য।
চালুন্দিয়া নদী

চালুন্দি নদী গাইঘাটা থানার অন্তর্গত একটি গুরুত্ব পূর্ন নদী।এই নদীটি গোপালনগরের কাঁচিপাড়া এলাকা থেকে উৎপন্ন হয়েছে।বর্তমানে এই নদী উৎস থেকে বিচ্ছিন্ন।নদীটি চারঘাট এর কাছে যমুনা নদীর সঙ্গে মিলিত হয়েছে। নদীটি চৈতা নদীর সঙ্গে যুক্ত রয়েছে। নদীটি চাঁদপাড়া, ছেকাটী এলাকার মধ্য দিয়ে প্রবাহিত হয়েছে।
নদীটির মূল উৎস গোপালনগরের কাঁচিপাড়া হলেও এখন এই উৎস থেকে নদীটি সমূর্ন রূপে বিচ্ছিন্ন।নদীটির অস্তিত্ব বর্তমানে দেখা যায় চাঁদপাড়ায় চাঁদপাড়া-ঠাকুরনগর রোডের একটি কালভার্টের নিচে একটি খাল বা নালা আকারে।এখান থেকে এই খাল শিয়ালদহ-বনগাঁ রেল লাইনের নীচ দিয়ে প্রবাহিত হয়ে ছেকাটী বাজারের পাশ দিয়ে প্রবাহিত হয়েনে এর পর এই নদীটি কিছুটা গভীর ও প্রসস্ত হয়।তবে নদীটির বেশিরাগ প্রবাহ পথ খালের আকার নিয়েছে।চালুন্দিয়া নদীর নিন্মপ্রবহ অর্থাৎ চারঘাটের কাছে নদীটি কিছুটা প্রস্ত ।এই নিন্ম প্রবাহে নদীটিতে সারা বছর জল থাকে।নদীটি গড়ে থেকে প্রসস্ত এবং গড় গভীরতা মিটারের কিছু বেশি।তবে বর্ষার সময় নদীটিতে জলের গভীরতা বেরে হয় প্রায় এর বেশি।নদীটির প্রবাহ পথের মোট দৈর্ঘ্য হল ।
চালুন্দিয়া নদী বর্তমানে দূষণ ও দখলদারির শিকার। নদীটির বেশির ভাগ অংশ চাষের জমিতে পরিনত হয়েছে বা নদী ভরাট করে তৈরি হয়ে বসত বাড়ি বা বাজার এলাকার দোকান।ফলে নদীটি বর্তমানে বিলুপ্তের পথে।এই এলাকার নিকাশি বা সেচ ব্যবস্থা ভেঙ্গে পড়েছে।এর কারণে প্রতি বছর নদীর পার্শবর্তী এলাকা প্লাবিত হয়।তবে এই নদী বাঁচানোর জন্য গড়ে উঠেছে "চালুন্দিয়া নদী বাঁচাও মঞ্চ"'।নদীটির গভীরতা বাড়ানোর জন্য নদী খননের দাবি উঠেছে।
চট্টগ্রাম ল্যাবরেটরি স্কুল এন্ড কলেজ

চট্টগ্রাম ল্যাবরেটরি স্কুল এন্ড কলেজ চট্টগ্রামের চট্টেশ্বরী রোডে অবস্থিত একটি কলেজ। এটি ২০০১ সালে প্রতিষ্ঠিত একটি শিক্ষাপ্রতিষ্ঠান। এখানে প্রথম-দ্বাদশ শ্রেণিতে পড়ানো হয়।
এটি চট্টগ্রাম জেলার চকবাজার থানার চকবাজার এলাকায় অবস্থিত।
এটি ২০০১ সালে প্রতিষ্ঠিত হয়।
বিলি ডকট্রোভ

বিলি রেমন্ড ডকট্রোভ (; জন্ম: ৩ জুলাই, ১৯৫৫) ডোমিনিকার মারিগট এলাকায় জন্মগ্রহণকারী সাবেক আন্তর্জাতিক ক্রিকেট আম্পায়ার। এছাড়াও আন্তর্জাতিক ফুটবল অঙ্গনেও রেফারীর দায়িত্বে ছিলেন বিলি ডকট্রোভ।
১৯৯৬ সালে ফিফা বিশ্বকাপের বাছাইপর্বের গায়ানা ও গ্রেনাডার মধ্যকার খেলায় রেফারীর দায়িত্বে ছিলেন তিনি। বেশকয়েকটি আন্তর্জাতিক ফুটবল খেলাও পরিচালনা করেছেন তিনি। ১৯৯৭ সালে আন্তর্জাতিক ফুটবলের খেলা পরিচালনা থেকে অবসর নেন।
বিশ্ব ও ইংরেজ ফুটবলের দিকে দৃষ্টিনিবদ্ধ রাখতেন। লিভারপুল ফুটবল ক্লাবের একনিষ্ঠ সমর্থক তিনি। লিভারপুলের সাবেক স্ট্রাইকারের নামানুসারে ‘তোস্যাক’ ডাকনামে পরিচিতি লাভ করেছেন তিনি। এছাড়াও তিনি ডোমেনিকান ফুটবল রেফারী সংস্থা ও উইন্ডওয়ার্ড আইল্যান্ডস ক্রিকেট আম্পায়ার সংস্থার সভাপতি।
১৯৯৭ সালে ফুটবল রেফারী হিসেবে অবসর নেয়ার পর প্রথম-শ্রেণীর ক্রিকেট পরিচালনার দিকে ঝুঁকে পড়েন। এপ্রিল, ১৯৯৮ সালের ওয়েস্ট ইন্ডিজ ক্রিকেট বোর্ড তাকে প্রথমবারের মতো খেলা পরিচালনার জন্য নিযুক্ত করে। সেন্ট ভিনসেন্টের কিংসটাউনে ওয়েস্ট ইন্ডিজ-ইংল্যান্ডের মধ্যকার একদিনের আন্তর্জাতিকে তার সাথে পীচের অন্যপ্রান্তে ছিলেন জনপ্রিয় আম্পায়ার স্টিভ বাকনর।
মে, ২০০০ সালে প্রথম টেস্ট খেলা পরিচালনায় অগ্রসর হন। অ্যান্টিগুয়া রিক্রিয়েশন গ্রাউন্ডে ওয়েস্ট ইন্ডিজ-পাকিস্তানের মধ্যকার খেলা ছিল ঐটি।
২০০২ সালে আইসিসি আম্পায়ারদের এমিরেটস আন্তর্জাতিক তালিকায় সদস্য হন। চার বছর এ প্যানেলের সদস্য ছিলেন। এ সময়ে তিনি চ্যাম্পিয়ন্স ট্রফি, অনূর্ধ্ব-১৯ ক্রিকেট বিশ্বকাপ ফাইনাল পরিচালনা করেন। ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা পরিচালনা করেন তিনি।
এপ্রিল, ২০০৬ সালে আইসিসি’র সেরা আম্পায়ার তালিকার সদস্য হিসেবে মনোনীত হন।
২০ আগস্ট, ২০০৬ তারিখে ওভালে অনুষ্ঠিত টেস্টের চতুর্থ দিনে পাকিস্তান-ইংল্যান্ডের খেলায় ড্যারেল হেয়ারের সাথে খেলা পরিচালনা করেন। একপর্যায়ে তারা পাকিস্তান দলের বিপক্ষে বলে ক্ষত সৃষ্টি করার বিষয়ে অভিযোগ আনেন। এ প্রেক্ষিতে তারা অতিরিক্ত পাঁচটি রান ইংল্যান্ড দলকে দেন ও নতুন বল গ্রহণ করার প্রস্তাব করেন। চা-বিরতি পর্যন্ত খেলা চলার পর পরের অধিবেশনে পাকিস্তান দল মাঠে নামতে অস্বীকৃতিজ্ঞাপন করে। এরপর আম্পায়ারদ্বয় বেল ফেলে ইংল্যান্ডকে বিজয়ী ঘোষণা করে। ২৬ মিনিট পর পাকিস্তান দল মাঠে ফিরে আসলেও হেয়ার ও ডকট্রোভ খেলা পরিচালনায় আর আসেননি।
৭ জুন, ২০১২ তারিখে ডকট্রোভ আইসিসি’র আম্পায়ারের ভূমিকা থেকে নিজেকে অবসর নেয়ার কথা ঘোষণা করেন। এর কারণ হিসেবে রয়েছে ডোমিনিকায় পারিবারিক সান্নিধ্য লাভ। ৫৪ বছর বয়স্ক ডকট্রোভ ৩৮ টেস্ট, ১১২ ওডিআই এবং ১৭ টি২০ আন্তর্জাতিক পরিচালনা করেছেন। এক লিখিত বক্তব্যে তিনি জানান যে, ‘অবিশ্বাস্যভাবে আমি ১৪ বছর আন্তর্জাতিক ক্রিকেটে সময় দিতে পেরেছি এবং প্রত্যেক মুহূর্তকেই উপভোগ করেছি আমি’।
কানসাট উচ্চ বিদ্যালয়

কানসাট উচ্চ বিদ্যালয় চাঁপাইনবাবগঞ্জ জেলার, শিবগঞ্জ উপজেলার কানসাটে অবস্থিত একটি প্রাচিন শিক্ষা প্রতিষ্ঠান।
কানসাট উচ্চ বিদ্যালয় ১৯১৭ সালে প্রতিষ্ঠিত হয়। শিবগঞ্জ উপজেলার মধ্যে এটিই সবচাইতে প্রাচীন উচ্চ বিদ্যালয় যেটি এখনো সচল অবস্থায় আছে।
বিদ্যালয়টির মূল ভবনটি একটি দোতলা পাকা বিল্ডিং। বাকি ভবন সমূহ একতলা।
কানসাট উচ্চ বিদ্যালয় রাজশাহী শিক্ষা বোর্ড এর অধীনে শিক্ষা কার্যক্রম পরিচালনা করে থাকে।
বাঙ্গাবাড়ী ইউনুস স্মরনী স্কুল ও কলেজ

বাঙ্গাবাড়ী ইউনুস স্মরনী স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
বাঙ্গাবাড়ী ইউনুস স্মরনী স্কুল ও কলেজটি অত্র এলাকার অন্যতম সমাজসেবক এবং তৎকালীন সংসদ সদস্য (এম.এল.এ) খালেদ আলী মিয়ার পিতা মোঃ ইউনুস আলী মিয়ার নামে ১৯৭০ সালে প্রতিষ্ঠিত হয়।
বিদ্যালয় টির সবচাইতে পুরাতন ভবনটি এক তলা বিশিষ্ট একটি ভবন যেটি পশ্চিম প্রান্তে অবস্থিত। বিদ্যালয়ের নতুন দো-তলা ভবনটি বিদ্যালয়ের প্রশাসনিক অফিস, কম্পিউটার ল্যাব, গ্রন্থাগার হিসেবে ব্যবহৃত হয়। ২০১৭ সালে শিক্ষা মন্ত্রণালয়ের অর্থায়নে শিক্ষা প্রকৌশল অধিদপ্তর এর একটি প্রকল্প এর অধীনে ৪ তলা বিশিষ্ট একটি একাডেমিক বিল্ডিং এর কাজ শুরু হয়। এখন বর্তমানে নতুন ৪ তলা বিশিষ্ট বিল্ডিং এ নিয়মিত শিক্ষার্থীদের পাঠদান কার্যক্রম চলছে। কলেজের শিক্ষার্থীদের জন্য রয়েছে আলাদা একটি ভবন। প্রতিষ্ঠানের ভেতরেই রয়েছে বাঙ্গাবাড়ী ইউনিয়নের প্রথম শহীদ মিনার।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।
ধনভাণ্ডার ঢিবি

ধনভাণ্ডার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি ষষ্ঠীতলা ধাপ থেকে ২০০ মিটার দক্ষিণ পশ্চিমে গোনরাই বিলের দক্ষিণ পাড়ে কাছাকাছি স্থানে অবস্থিত ধনভাণ্ডার ঢিবি।
ধনভাণ্ডার ঢিবির দৈর্ঘ্য ৪৫ মিটার, প্রস্থ ৩০ মিটার ও উচ্চতা প্রায় ৯ মিটার। এই ঢিবির প্রাচীন ইট ও ইমারত তৈরির অন্যান্য দ্রব্য দিয়ে পরিপূর্ণ। স্থানীয় লোকদের বিশ্বাস এখানে এক সময় চাঁদ সওদাগরের ধনভান্ডার ছিল। এর প্রকৃত পরিচয় পাওয়া যাবে ইমারতের উৎখনন করলে।
ধনিকের ধাপ

ধনিকের ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি।
ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই।
কাঁচের আঙ্গিনা

কাঁচের আঙ্গিনা ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
সন্ন্যাসীর ধাপ থেকে প্রায় ৫০০ মিটার সোজা দক্ষিণে তেঘর মৌজা ও নোমরাই বিলের উত্তর তীরে এই ঢিবিটি অবস্থিত। এই ঢিবির উপরে একসময় অতি সুন্দর ও অসাধারণ প্রত্নকীর্তির ধ্বংসাবশেষ ছিল।
কাঁচের আঙ্গিনা ঢিবির দৈর্ঘ্য ২৭ মিটার, প্রস্থ ২৪ মিটার ও উচ্চতা ২ মিটার। এই ঢিবির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। এখন সমগ্র স্থান বিরাণ ভূমিতে পরিণত হয়েছে। এই ঢিবির ভিত্তিমুল দৈর্ঘ্যের চেয়ে অনেক বেশি।
কাঞ্জির হাঁড়ি ঢিবি

কাঞ্জির হাঁড়ি ঢিবি বা কাঞ্জির হাড়ি ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত।
কাঞ্জির হাঁড়ি ঢিবি দৈর্ঘ্য ২৪ মিটার, প্রস্থ ২ মিটার ও উচ্চতা ৪ মিটার। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে।
খুল্লনার ধাপ

খুল্লনার ধাপ বা খুল্লনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত স্থাপনাটি লহনার ধাপ থেকে প্রায় ৪০০ মিটার উত্তর পশ্চিমে সেকেন্দ্রাবাদ মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
খুল্লনার ঢিবির দৈর্ঘ্য ৯০ মিটার, প্রস্থ ৮৭ মিটার ও উচ্চতা ৬ মিটার। এটি দৈর্ঘ্য প্রস্থ ও উচ্চতায় লহনার ধাপের চেয়ে বেশ বড়। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি খুল্লনা নামে আকর্ষনীয় এক নারীর চরিত্রের আস্তিত্ব বহন করে মানুষের কাছে।শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
জাহাজঘাট (প্রত্নতাত্ত্বিক স্থান)

জাহাজঘাট বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। পঞ্চদশ শতাব্দীতে নির্মিত ঘাটটি নদী বন্দর হিসেবে ব্যবহৃত হত। এটি কালীগঞ্জ উপজেলার বারোবাজার ইউনিয়নে ভৈরব নদীর উত্তর তীরে হাসিলবাগ গ্রামে অবস্থিত।
ষাটের দশকের আগে এই স্থানে বড় বড় মাটির ঢিবি ছিল। ১৯৬১ সালে প্রত্নতত্ত্ব বিভাগ জরিপ করে এবং আশির দশকে খনন কাজ চালায়। বাংলাদেশ সরকারের প্রত্নতত্ত্ব অধিদপ্তর ১৯৯৩ সালে এখানে খনন চালিয়ে মসজিদ ও কবরস্থানের অস্তিত্ব খুঁজে পায়। ১৯৯৫ সালে আবার খনন করার পর আবিস্কৃত হয় একটি বড় জাহাজঘাট, টিকিটঘর ও যাত্রীছাউনি। প্রত্নতত্ত্ববিদদের ধারণা এটি পঞ্চদশ শতাব্দীতে নির্মিত হয়েছিল। তখন ভৈরব নদ প্রমত্ত ও চলমান ছিল। এই নদের উপর দিয়ে জাহাজ চলাচল করত ও এই বন্দর দিয়ে বাংলার মসলিন কাপড় বিদেশে রপ্তানি হত। বণিক চাঁদ সওদাগর এই ঘাট ব্যবহার করে বাণিজ্য বসতি স্থাপন করেছিলেন।
প্রাচীনকালে স্থানটি নদী বন্দর বা জাহাজঘাট হিসেবে ব্যবহৃত হত বলে জনশ্রুতি আছে। তাছাড়া সুবিদপুর গ্রামে চাঁদ সওদাগরের দুখানি জাহাজ ডুবে গিয়েছিল। সেই থেকে এই স্থানের নাম জাহাজঘাট।
আয়তাকৃতির এই ঢিবিটি পূর্ব-পশ্চিমে ২৯ মিটার দীর্ঘ এবং উত্তর-দক্ষিণে ২০ মিটার প্রশস্ত। নদী তল থেকে ঢিবিটি উচ্চতা আনুমানিক ৩ মিটার। জাহাজঘাটের পশ্চিম পাশে একটি ঈদগাহ নির্মাণ করা হয়েছে, যেখানে স্থানীয় জনগণ ঈদের নামাজ আদায় করে। ঢিবির পূর্ব-দক্ষিণে, পূর্ব-পশ্চিমে ও উত্তরে-দক্ষিণে বিস্তৃত দুটি দেয়ালের অস্তিত্ব পাওয়া যায়।
লহনার ধাপ

লহনার ধাপ বা লহনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা মহাস্থানগড় থেকে প্রায় ৩ কিলোমিটার উত্তর পশ্চিমে সেকেন্দ্রাবাদ মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
লহনার ঢিবির পূর্বে দৈর্ঘ্য ছিলো ৭২ মিটার, প্রস্থ ৪২ মিটার ও উচ্চতা ৬ মিটার। বর্তমানে এটির দৈর্ঘ্য ৬০ মিটার, প্রস্থ ৫৪ মিটার ও উচ্চতায় ৩ মিটার। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি লহনা নামে আকর্ষনীয় এক নারীর চরিত্রের আস্তিত্ব বহন করে। শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও ইট চোরের কারণে বিপর্যয়ের চিহ্ন বিদ্যমান।
ওঝা ধন্বন্তরির ভিটা

ওঝা ধন্বন্তরির ভিটা বা ওঝা ধন্বন্তরির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা যা মহাস্থানগড় থেকে প্রায় ৪ কিলোমিটার দক্ষিণে এবং গোকুল মেধ থেকে ১.৬ কিলোমিটার দক্ষিণ পশ্চিমে হরিপুর মৌজায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ওঝা ধন্বন্তরির ভিটার আয়তন ছিলো দৈর্ঘ্য ৭৪ মিটার, প্রস্থ ৬৪ মিটার ও উচ্চতা ৫ মিটার। কিন্তু পাশের ভূমির চাষের কারণে এর দৈর্ঘ্য ২৬ মিটার এবং প্রস্থ ১৫ মিটার কমে গেছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।